ශ්‍රී ලාංකේය ක්‍රීඩා ඉතිහාසයේ පැවැත්වෙන දැවැන්තම ක්‍රීඩා උළෙලක සත්කාරකත්වය හිමි වෙයි.වසර 4කට වරක් පැවැත්වෙන ආසියානු යොවුන් ක්‍රීඩා උළෙල 2017 දී ශ්‍රී ලංකාවේ පැවැත්වීමට සුදුසුම ස්ථානය බව ආසියානු ඔලිම්පික් කමිටු සභාපති, ජාත්‍යන්තර ඔලිම්පික් කමිටු විධායක සභික හා ලෝක ජාතික ඔලිම්පික් කමිටු සංගම් සභාපති ක්වේට් රජ පවුලේ ෂේක් අල් ෆාහඩ් අල්සබා කුමරු පැවැසීය.ජනාධිපති මහින්ද රාජපක්‍ෂ මහතා ඊයේ පෙරවරුවේ හමුවූ අල් ෆාහඩ් අල්සබා කුමරු පස්වරුවේ ඔලිම්පික් නිවහනේ පැවැති මාධ්‍ය හමුවක දී ක්‍රීඩා උළෙලේ සත්කාරකත්වය පිළිබඳ නිල නිවේදනය ප්‍රකාශ කළේ ය.මේ ක්‍රීඩා උළෙලට ආසියාවේ රටවල් 45 කින් ක්‍රීඩා 12 ක් සඳහා ක්‍රීඩක ක්‍රීඩිකාවන් නිලධාරීන් 6000 ක් පමණ සහභාගි වීමට නියමිත ය.ක්‍රීඩාව නංවාලීම උදෙසා ජනාධිපති මහින්ද රාජපක්ෂ මහතාගේ පූර්ණ අවධානය යොමුවී ඇතැයි පැවැසූ අල්සබා කුමරු ජාත්‍යන්තර ක්‍රීඩා තරගාවලියක් පැවැත්වීමට ඉතා යෝග්‍ය වාතාවරණයක් ශ්‍රී ලංකාව තුළ තිබෙන හෙයින් ආසියානු යොවුන් ක්‍රීඩා උළෙලේ සත්කාරකත්වය පිරිනැමීමට පූර්ණ එකඟතාව පළ කරන බව පැවැසීය.මේ ක්‍රීඩා උළෙලේ සත්කාරකත්වය ලබා ගැනීමට තායිලන්තය, කටාර්, ඩුබායි, උස්බෙකිස්තානය හා ඉන්දුනීසියාව තරග කළ ද වත්මන් සාමකාමී වාතාවරණය අනුව ශ්‍රී ලංකාවට වැඩි වාසි හිමිව ඇත.“ජනාධිපතිතුමා රට සංවර්ධනය කිරීමට දක්වන විශාල කැපවීම හා ක්‍රීඩාව දියුණු කිරීමට ගන්නා උනන්දුව අගය කරනවා.